Morane-Saulnier P

Morane-Saulnier Type P (oficialūs pavadinimai MS.21, MS.24 ir MS.26) – Pirmojo Pasaulinio karo metu Prancūzijos įmonės „Morane-Saulnier" sukurtas parasolio tipo aukštasparnis dvivietis žvalgybinis lėktuvas, 1916-1917 m. tiek kaip naikintuvas ar lengvasis bombonešis naudotas Prancūzijos karinėse oro pajėgose ir britų ekspedicinio korpuso Prancūzijoje, vėliau - naudotas kaip pradinio mokymo orlaivis.

 Konstrukcija 
„Morane-Saulnier Type P“ buvo sukurtas tos pačios įmonės sukurto ankstesnio modelio „LA“ (M.S.4) pagrindu. Nors vizualiai abu orlaiviai buvo panašūs, modelio „P“ fiuzeliažo vidinė struktūra buvo gerokai modernizuota. Vizualiai skirtumą išduodavo stambesni centrinės tarpsparnių dalies spyriai, taip pat kitos detalės, perimtos iš modelio „N“ (M.S.5), tokios kaip didelis propelerio ašies gaubtas, vadintas „puodu“ (pranc. „casserole“). „P“ turėjo galingesnę ginkluotę nei ankstesnieji „LA“ ir „L“ (M.S.3).

Iš viso buvo sukurti trys „P“ tipo variantai – bazinis modelis M.S.21, britų ekspediciniam korpusui skirtas M.S.24, į kurį dėl  galios rotacinių variklių Le Rhône 9J  trūkumo buvo montuojamas 80 AG (60 kW) galios Le Rhône 9C. Trečiasis modelis, M.S.26, buvo identiškas MS.21, tik į jį buvo montuojamas pilnai gaubtu uždengtas 120 AG (89 kW) galios rotacinis variklis Le Rhône 9Jc ir, kaip į M.S.24, buvo montuojamas M.S.21 būdingas propelerio ašies gaubtas.

 Eksploatacija 
„Morane-Saulnier Type P“ buvo skirti Prancūzijos KOP ir jos įsigijo daugiau nei 400 vnt. šių orlaivių. Britų karališkosios oro pajėgos taip pat įsigijo 142 mašinas; jas naudojo ekspedicinis korpusas Prancūzijoje. Šiais orlaiviais buvo ginkluoti Somos mūšyje dalyvavę 1 ir 3 eskadronai. Imperatoriškasis Rusijos karinis jūrų laivynas gavo apie dešimt „P" tipo orlaivių, Rusijoje gavusių pavadinimą „Morane IV" arba, sutrumpintai, "Morčet" (rus. „Морчет“ - „Моран четвёртый"). Jie buvo naudojami 19-ojoje eskadrilėje, vadovaujamoje štabo kapitono Kazakovo, vėliau – per Brusilovo puolimą jo 1-ojoje naikintuvų eskadrilėje.Morane-Saulnier Type P, «Уголок неба»
miniatiūra|Morane-Saulnier P (M.S.26), 1917 m. balandis, Aisne
Orlaivis paprastai buvo ginkluotas virš sparno montuotu priekiniu kulkosvaidžiu, dažniausiai 7,7 mm kalibro „Vickers" arba 7,9 mm kalibro „Hotchkiss", šaudžiusiu virš propelerio disko. Rusijoje buvo naudojmi ir „Colt“ ar „Madsen“ kulkosvaidžiai. Vėlesnėse serijos mašinose buvo montuojamas su propeleriu sinchronizuotas kulkosvaidis. Žvalgas buvo ginkluotas ant žiedo sukiojamu vienu kulkosvaidžiu.

Taip pat pagaminti du vienviečiai lėktuvai, tačiau jų serijinė gamyba nebuvo pradėta.

„Morane-Saulnier P“ nebuvo lengva pilotuoti, bet jis buvo populiarus tarp patyrusių pilotų. Jis buvo naudojamas kaip dvivietis naikintuvas, lengvasis bombonešis ir artimosios žvalgybos lėktuvas. Dėl ilgos skrydžio trukmės jis pasirodė ypač naudingas artilerijos koregavimo misijojse.

Po karo Japonijos ir Brazilijos karinės oro pajėgos taip pat buvo įsigijo keliolika „Morane-Saulnier P".

„Morane-Saulnier“ „Type P“ pagrindu sukūrė „Morane-Saulnier AR“ modelį, kuris buvo naudojamas kaip mokomasis lėktuvas iki ketvirtojo dešimtmečio. 1917 m. pabaigoje „Type P“ buvo nustota naudoti fronto operacijose. Likę modeliai, daugiausia buvo su 80 AG galios rotaciniais varikliais „Le Rhône 9C" ir sumažintais sparnais, iki karo pabaugos buvo naudojami kaip mokomieji lėktuvai.

 Variantai 
miniatiūra|Morane-Saulnier rouler, Issoudun 1-asis aerodromas, 1918 m. 

 Type P – Gamyklinis pavadinimas
 MS.21- Pradinis serijinis modelis su 110 AG (82 kW) galios Le Rhône 9J varikliu
 MS.24 – Britų ekspediciniam korpusui gamintas modelis su 80 AG (60 kW) galios Le Rhône 9C varikliu
 MS.26 – Galutinis serijinis modelis su 120 AG (89 kW) galios Le Rhône 9Jc varikliu
 Rouleur/Penguin – Pradinio mokymo tikslams pritaikyti kovai nebetinkami orlaiviai, perdaryti, su mažais sparnais, neleidžiančiais pakilti, skirti mokyti pilotus riedėjimo ir orlaivio valdymo ant žemės (). Naudotas iki karo pabaigos.
 Chasseur – Du eksperimentiniai modeliai, mėginimas orlaivį pertvarkyti į vienvietį naikintuvą. Viename buvo pašalinta žvalgo kabina, kitame – piloto kabina buvo perkelta į žvalgo vietą.

 Operatoriai 

 miniatiūra|Rotacinis variklis Le Rhône 9J

 Brazilijos karinės oro pajėgos



 Prancūzijos karinės oro pajėgos



 Japonijos Imperijos karinės oro pajėgos



 Rusijos Imperijos karinės oro pajėgos



 Britų ekspedicinis korpusas Prancūzijoje

 Palyginimas su to paties laikotarpio analogais 
PavadinimasŠalisVariklio galiaMaksimalus greitisKilimo svorisGinkluotėMaksimalus skrydžio aukštisMorane-Saulnier P110 AG163 km/h760 kg2 kulkosvaidžiai, bombos4.800 mMorane-Saulnier L 80 AG123 km/h480 kg1 kulkosvaidis4.700 mMorane-Saulnier AR80 AG125 km/h764 kgnėra4.600 mNieuport 12110 AG144 km/h875 kg2 kulkosvaidžiai4.300 mSopwith 1½ Strutter130 AG164 km/h975 kg2 kulkosvaidžiai, 100 kg bombų3.960 mR.A.F. R.E.8150 AG164 km/h1.302 kg2–3 kulkosvaidžiai, 102 kg bombų4.115 mRoland C.II160 AG165 km/h1.284 kg2 kulkosvaidžiai, bombos4.000 mRumpler C.I160 AG150 km/h1.330kg1–2 kulkosvaidžiai, 100 kg bombų5.000 m

 Techniniai duomenys 
Pagal „The Aeroplanes of the Royal Flying Corps (Military Wing)“Bruce, J.M. The Aeroplanes of the Royal Flying Corps (Military Wing). London: Putnam, 1982. ISBN 0-370-30084-X.
+Type P/MS.21Type P/MS.24Type P/MS.26Įgula2, pilotas ir žvalgasIlgis7,20 mSparnų mojis11,20 mAukštis3,47 mSparnų plotas18 m²SvorisTuščio433 kgKilimo733 kgVariklisOru aušinamas 9 cilindrų rotacinis vidaus degimo variklisLe Rhone 9JLe Rhone 9CLe Rhone 9Jc82 kW (110 AG)60 kW (80 AG)89 kW (120 AG)PropelerisMedinis, dvimentis, fiksuoto žingsnioGreitisMaksimalus, 2000 m. aukštyje156 km/hSkrydžiotrukmė2:30 val.lubos4800 m.Kilimo greitisį 2000 m.7:20 min.į 3000 m.15:50 min.Ginkluotėkulkosvaidžiai1-2 x 7,7 mm kalibro Vickers arba
7,7 mm Lewis arba 7,9 mm kalibro Hotchkissbombosnedidelis kiekis

 Literatūra 

 (DE) Enzo Angelucci, Paolo Matricardi: Die Flugzeuge. Von den Anfängen bis zum Ersten Weltkrieg. Falken-Verlag, Wiesbaden 1976, ISBN 3-8068-0391-9, (Falken-Handbuch in Farbe.)
 (EN) Bruce, J.M. The Aeroplanes of the Royal Flying Corps (Military Wing). London: Putnam, 1982. ISBN 0-370-30084-X.
 (FR) Cony, Christophe (July 1997). „Aviateur d’Observation en 14/18 (deuxième partie)“, Avions: Toute l’aéronautique et son histoire (in French) (52): 10–15. ISSN 1243-8650.
 (EN) Davilla, Dr. James J.; Soltan, Arthur (1997). French Aircraft of the First World War. Mountain View, CA: Flying Machines Press. ISBN 978-1891268090.
 (DE) Kenneth Munson: Kampfflugzeuge. Jagd- und Schulflugzeuge 1914–1919. 2. neu bearbeitete Auflage. Orell Füssli Verlag, Zürich 1976, ISBN 3-280-00824-7, (Flugzeuge der Welt in Farben.) S. 24, 121–122.
 (DE) Heinz Nowarra: Die Entwicklung der Flugzeuge 1914–1918. Lehmanns, München 1959.
 (RU) Morane-Saulnier Type P, «Уголок неба»

 Išnašos 

Kategorija:Morane-Saulnier orlaviai
Kategorija:Žvalgybiniai lėktuvai
Kategorija:Monoplanai
Kategorija:Parasolis
Kategorija:Mokomieji lėktuvai
Kategorija:Naikintuvai
Kategorija:Bombonešiai